Blaze7451/Wiki-th-20250601 huggingface dataset:
ธีระ สูตะบุตร

ศาสตราจารย์ ธีระ สูตะบุตร นายกสภามหาวิทยาลัยเกริก อดีตอธิการบดีมหาวิทยาลัยเกษตรศาสตร์ อดีตรัฐมนตรีว่าการกระทรวงเกษตรและสหกรณ์ ในรัฐบาล พล.อ.สุรยุทธ์ จุลานนท์ เป็นเจ้าของกิจการโรงเรียนพิชญศึกษา เกิดวันที่ 21 ธันวาคม พ.ศ. 2484 เป็นบุตรนายหิรัญ สูตะบุตร อดีตอธิบดีกรมสรรพากร และนางเรณู สูตะบุตร อดีตอาจารย์ใหญ่โรงเรียนสมถวิลราชดำริ

**ชีวิตส่วนตัว**
สมรสกับ อาจารย์ ดร. สุนงนาท สูตะบุตร ผู้อำนวยการโรงเรียนพิชญศึกษา มีบุตรชื่อ เด็กหญิง ธนิดา สูตะบุตร (เสียชีวิตตั้งแต่ 3 ขวบ) ดร.หรินทร์ สูตะบุตร นักทรัพยากรบุคคลเชี่ยวชาญ สำนักพัฒนาบุคลากร สำนักงานเลขาธิการสภาผู้แทนราษฎร นาย ธีร์ภัทร สูตะบุตร อดีตผู้ช่วยรองนายกรัฐมนตรีด้านเศรษฐกิจ ซึ่งเสียชีวิตในวันที่ 9 กุมภาพันธ์ พ.ศ. 2561 อาจารย์ ดร.ธนัย สูตะบุตร รองผู้อำนวยการโรงเรียนพิชญศึกษา และนาย ธีรทัศ สูตะบุตร

**การศึกษา**
ศาสตราจารย์ ธีระ สูตะบุตร หรือที่รู้จักกันในนาม ศ.ดร.ธีระ สูตะบุตร สำเร็จการศึกษาจากโรงเรียนอัสสัมชัญ สำเร็จการศึกษาระดับปริญญาตรีจากมหาวิทยาลัยเกษตรศาสตร์ และได้รับทุนรัฐบาลไปศึกษาต่อที่ประเทศสหรัฐอเมริกา กระทั่งสำเร็จการศึกษาระดับปริญญาเอก สาขา Plant Pathology จากมหาวิทยาลัยแคลิฟอร์เนีย
ในปี พ.ศ. 2560 ธีระ สูตะบุตร ได้รับปริญญาปรัชญาดุษฎีบัณฑิตกิตติมศักดิ์ (นวัตกรรมและเทคโนโลยีการเกษตร) จากมหาวิทยาลัยเทคโนโลยีราชมงคลอีสาน

**การทำงาน**
ศ.ดร.ธีระ สูตะบุตร ได้รับราชการเป็นอาจารย์ที่ ภาควิชาโรคพืช คณะเกษตร มหาวิทยาลัยเกษตรศาสตร์ ในปี พ.ศ. 2511 และได้รับการเลื่อนตำแหน่งตามลำดับ โดยได้ดำรงตำแหน่ง ศาสตราจารย์ ตั้งแต่ปี พ.ศ. 2534 ในช่วงระหว่างปี พ.ศ. 2539 ถึง พ.ศ. 2545 ศ.ดร.ธีระ สูตะบุตร ได้ดำรงตำแหน่ง อธิการบดีมหาวิทยาลัยเกษตรศาสตร์ อย่างต่อเนื่องถึงกว่า 6 ปี กระทั่งเกษียณอายุราชการเมื่อวันที่ 30 กันยายน พ.ศ. 2545 ในระหว่างที่ดำรงตำแหน่งอธิการ ศ.ดร.ธีระ สูตะบุตร ได้รับตำแหน่งประธานกรรมการบริหารกีฬามหาวิทยาลัยแห่งประเทศไทย และได้เป็นผู้ที่มอบปริญญาดุษฎีบัณฑิตกิตติมศักดิ์ให้กับนายไทเกอร์ วูดส์ ถึงโรงแรมที่พักด้วยตัวเอง
ภายหลังเหตุการณ์รัฐประหาร 19 กันยายน พ.ศ. 2549 ศ.ดร.ธีระ สูตะบุตร ในวัย 65 ปีได้รับเชิญเข้าร่วมรัฐบาลพล.อ.สุรยุทธ์ จุลานนท์ โดยได้ดำรงตำแหน่ง รัฐมนตรีว่าการกระทรวงเกษตรและสหกรณ์ 
ภายหลังพ้นตำแหน่งรัฐมนตรีแล้ว ศ.ดร.ธีระ สูตะบุตร ได้กลับไปบริหารกิจการโรงเรียนเอกชนในย่านปากเกร็ดเป็นประธานโรงเรียนพิชญศึกษา ของตนเองโดยไม่ยุ่งเกี่ยวกับการเมือง

**เครื่องราชอิสริยาภรณ์**

**อ้างอิง**
หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:ข้าราชการพลเรือนชาวไทย
หมวดหมู่:อาจารย์คณะเกษตรศาสตร์
หมวดหมู่:อธิการบดีมหาวิทยาลัยเกษตรศาสตร์
หมวดหมู่:บุคคลจากคณะเกษตร มหาวิทยาลัยเกษตรศาสตร์
หมวดหมู่:บุคคลจากโรงเรียนอัสสัมชัญ
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลอีสาน
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากสถาบันเทคโนโลยีแห่งอโยธยา
มูลนิธิซอฟต์แวร์เสรี

300px
มูลนิธิซอฟต์แวร์เสรี (Free Software Foundation, ชื่อย่อ: FSF) เป็นองค์กรไม่แสวงหากำไรที่ก่อตั้งโดย ริชาร์ด สตอลล์แมน เมื่อวันที่ 4 ตุลาคม พ.ศ. 2528 (ค.ศ. 1985) เพื่อสนับสนุนแนวทางซอฟต์แวร์เสรี มีจุดประสงค์ต้องการให้สามารถเผยแพร่และแก้ไขซอฟต์แวร์คอมพิวเตอร์ได้โดยปราศจากข้อจำกัดใดๆ มูลนิธินี้จดทะเบียนในรัฐแมสซาชูเซตส์ สหรัฐอเมริกา
ตั้งแต่เริ่มก่อตั้งจนถึงราวกลางคริสต์ทศวรรษที่ 1990 ทุนส่วนใหญ่ของมูลนิธินำไปใช้จากนักพัฒนามาเขียนซอฟต์แวร์เสรีสำหรับโครงการกนู แต่นับจากกลางคริสต์ทศวรรษที่ 1990 เป็นต้นมา พนักงานและอาสาสมัครของมูลนิธิส่วนใหญ่ทำงานด้านกฎหมาย และปัญหาทางโครงสร้างของแนวทางซอฟต์แวร์เสรีและชุมชนของซอฟต์แวร์เสรี
เพื่อให้สอดคล้องกับเป้าหมาย คอมพิวเตอร์ของมูลนิธิทุกเครื่องใช้แต่ซอฟต์แวร์เสรีเท่านั้น

**อ้างอิง**

**ดูเพิ่ม**
 โครงการกนู

**แหล่งข้อมูลอื่น**
  เว็บไซต์ของมูลนิธิซอฟต์แวร์เสรี
หมวดหมู่:ซอฟต์แวร์เสรี
ซอฟต์แวร์เสรี
หมวดหมู่:ไทป์-มูน

หมวดหมู่:การ์ตูนญี่ปุ่น
หมวดหมู่:บริษัทวิดีโอเกม
หมวดหมู่:บริษัทวิดีโอเกมของญี่ปุ่น
หมวดหมู่:บริษัทของญี่ปุ่น
หมวดหมู่:หมวดหมู่ตั้งตามชื่อบริษัท
แม่แบบ:Flagcountry/doc

==หมวดหมู่ติดตาม**
สร้างไอคอนธงที่แนบกับบทความที่เชื่อมโยงกับวิกิ แม่แบบนี้คล้ายคลึงกับแม่แบบ flag ที่ใช้กันอย่างแพร่หลาย แต่มีประโยชน์มากกว่าสำหรับสองสถานการณ์ที่อธิบายไว้ด้านล่าง
พารามิเตอร์
*1 (พารามิเตอร์แรกที่ไม่ได้ระบุชื่อ): ใช้ชื่อประเทศหรือในบางกรณีก็ใช้รหัสประเทศสามตัวอักษร (เช่น ISO 3166-1 alpha-3)
*variant หรือ 2 (พารามิเตอร์เสริม): ระบุธงทางเลือก (ประวัติศาสตร์) ที่จะใช้ พารามิเตอร์นี้ได้รับการบันทึกไว้ในแม่แบบที่เหมาะสมใน :หมวดหมู่:แม่แบบข้อมูลประเทศ
*size (ตัวเลือก): สามารถใช้เพื่อเปลี่ยนขนาดรูปธงได้.
*name (ตัวเลือก): โดยทั่วไปแล้วข้อความที่แสดงของวิกิลิงก์ เป้าหมายจะถูกสร้างขึ้นโดยอัตโนมัติ แต่สามารถเขียนทับด้วยพารามิเตอร์ name ได้เสมอ

**ตัวอย่างการใช้งาน**
#  → ITA
#:ในกรณีนี้ จะใช้รหัสประเทศสำหรับอิตาลี (ITA) เพื่อสร้างธงและวิกิลิงก์ที่ถูกต้อง ในหลายกรณี อาจจะดีกว่าที่จะใช้ flag เพื่อสร้างผลลัพธ์เดียวกัน เช่น  สำหรับตัวอย่างนี้ อย่างไรก็ตาม flagcountry สามารถใช้ภายในแม่แบบอื่นๆ ได้ (เช่น กล่องข้อมูล) เพื่อให้สามารถใช้รหัสประเทศสำหรับพารามิเตอร์แม่แบบเหล่านั้นได้
#  → 1861
#:คล้ายกับตัวอย่างแรก แต่มีพารามิเตอร์รูปแบบธงเพื่อเลือกรูปธงประวัติศาสตร์ (บทความที่เชื่อมโยงโดยวิกิคือ )
#  → Kingdom of Italy
#:ในตัวอย่างนี้ จะใช้แม่แบบข้อมูลประเทศ ที่แตกต่างกัน เพื่อเลือกบทความทางเลือกสำหรับวิกิลิงก์ (ในกรณีนี้คือ ) เปรียบเทียบกับ  → Kingdom of Italy ซึ่ง "Kingdom of Italy" เป็นข้อความแสดงสำหรับวิกิลิงก์ ดังนั้น การเลือก flagcountry หรือ flag ขึ้นอยู่กับข้อความแสดงที่ต้องการ ในกรณีอื่น ๆ แม่แบบจะเหมือนกันทุกประการ
# → name=เกาหลี

**หมวดหมู่ติดตาม**
หน้าที่ใช้แม่แบบ flagcountry ที่มีพารามิเตอร์ที่ไม่รู้จัก

**ข้อมูลแม่แบบ**
{
	"description": "สร้างรูปธงถัดจากชื่อประเทศที่เชื่อมโยงด้วยวิกิ",
	"params": {
		"1": {
			"label": "ชาติ",
			"description": "ชื่อหรือรหัสประเทศ",
			"type": "string",
			"required": true
		},
		"variant": {
			"label": "ตัวแปร",
			"description": "รูปแบบธงที่จะแสดง",
			"aliases": 
				"2"
			,
			"type": "string"
		},
		"size": {
			"label": "ขนาด",
			"description": "ขนาดของรูปธง",
			"type": "number"
		}
	},
	"paramOrder": 
		"1",
		"variant",
		"size"
	
}

**ดูเพิ่ม**
แม่แบบ:Coat of arms
*แม่แบบ:Flag
*แม่แบบ:Flagicon - แสดงเพียงธง
*แม่แบบ:Flagu - แสดงธงและชื่อประเทศที่ไม่ได้เชื่อมโยง
*แม่แบบ:Flaglist - ชื่อเรียงกันเป็นแนวตั้งในรายการ
*วิกิพีเดีย:โครงการวิกิ แม่แบบธง
สงครามสืบราชบัลลังก์สเปน

สงครามสืบราชบัลลังก์สเปน (War of the Spanish Succession) (ค.ศ. 1702–ค.ศ. 1714) ซึ่งรวมทั้งสงครามพระนางแอนน์ (Queen Anne's War) ใน ทวีปอเมริกาเหนือเป็นสงครามครั้งสำคัญครั้งหนึ่งของทวีปยุโรปเกี่ยวกับปัญหาการสืบสันติวงศ์ของบัลลังก์สเปน ซึ่งเป็นผลให้มีการเปลี่ยนความสมดุลทางอำนาจในยุโรป ผู้เป็นผู้นำทางทหารที่สำคัญ ๆ ในสงครามครั้งนี้ก็ได้แก่โคลด ลุยส์ เฮคเตอร์ แห่งวิลลาร์ส, เจมส์ ฟิทซเจมส์ ดยุกแห่งเบอร์วิก,  จอห์น เชอร์ชิล ดยุกแห่งมาร์ลบะระ และเจ้าชายเออแฌนแห่งซาวอย
ในปี ค.ศ. 1700 พระเจ้าการ์โลสที่ 2 แห่งสเปนสวรรคตและทรงทิ้งทุกสิ่งทุกอย่างให้ดยุกแห่งอองชู พระนัดดาในพระเจ้าหลุยส์ที่ 14 แห่งฝรั่งเศส และผู้กลายมาเป็นพระเจ้าเฟลีเปที่ 5 แห่งสเปน สงครามจึงค่อย ๆ ประทุขึ้นโดยจักรพรรดิเลโอโปลด์ที่ 1 แห่งโรมันอันศักดิ์สิทธิ์ ราชวงศ์ฮับส์บูร์ก ทรงต่อสู้เพื่อรักษาบัลลังก์สเปนไว้กับฮับส์บูร์ก เมื่อพระเจ้าหลุยส์ที่ 14 เริ่มขยายดินแดนอย่างรวดเร็ว ประเทศอื่น ๆ ในยุโรปโดยเฉพาะราชอาณาจักรอังกฤษ โปรตุเกส และเนเธอร์แลนด์จึงเข้าร่วมเป็นพันธมิตรกับจักรวรรดิโรมันอันศักดิ์สิทธิ์เพื่อต่อต้านฝรั่งเศส รัฐอื่น ๆ เข้าร่วมในสงครามต่อต้านฝรั่งเศสและสเปนเพื่อจะหวังที่ได้ดินแดนเพิ่ม หรือเพื่อป้องกันการเสียดินแดนที่ครองอยู่  สงครามไม่จำกัดอยู่แต่ในยุโรปเท่านั้นแต่ในทวีปอเมริกาเหนือซึ่งรู้จักระหว่างชาวอาณานิคมอังกฤษในนามว่า “สงครามพระราชินีนาถแอนน์” และจากทหารคอร์แซรส์และโจรสลัดหลวง (privateers) ตามแนวสเปน (Spanish Main) — แนวฝั่งทะเลของสเปนในทวีปอเมริกาเหนือตั้งแต่บริเวณริมฝั่งรัฐฟลอริดาปัจจุบันเรื่อยลงไปทางเม็กซิโกลงไปจนถึงทางตอนเหนือของทวีปอเมริกาใต้ มีการประมาณการว่ายอดผู้เสียชีวิตในสงครามครั้งนี้อาจสูงถึง 400,000 คนp=73

**สนธิสัญญา**
สงครามสงบลงด้วยการลงนามในสนธิสัญญาอูเทร็คท์เมื่อวันที่ 11 เมษายน ค.ศ. 1713 และ การประชุมราสชตัทครั้งที่ 1 ค.ศ. 1714 (First Congress of Rastatt 1714) ผลจากสงครามคือพระเจ้าเฟลีเปที่ 5 ยังคงเป็นพระเจ้าแผ่นดินสเปนแต่ถูกยกเลิกสิทธิในการสืบราชบัลลังก์ฝรั่งเศสซึ่งเป็นการป้องการการรวมตัวระหว่างราชอาณาจักรสเปนและฝรั่งเศส ออสเตรียไดัรับดินแดนที่เคยเป็นของสเปนในอิตาลีและเนเธอร์แลนด์ทั้งหมด ความมีอิทธิพลเหนือกว่า (Hegemony) ประเทศใด ๆ ในยุโรปของฝรั่งเศสต่อยุโรปก็สิ้นสุดลงและปรัชญาการสร้างความสมดุลทางอำนาจ (balance of power) กลายมาเป็นส่วนหนึ่งของความสัมพันธ์ระหว่างประเทศซึ่งกล่าวถึงในสนธิสัญญาอูเทรชท์

**อ้างอิง**

**ดูเพิ่ม**
 ประวัติศาสตร์ฝรั่งเศส- ประวัติศาสตร์ออสเตรีย- ประวัติศาสตร์อังกฤษ- จอห์น เชอร์ชิล ดยุกแห่งมาร์ลบะระ

สเปน
สงครามสืบราชบัลลังก์สเปน
หมวดหมู่:สงครามเกี่ยวข้องกับสเปน
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับราชาธิปไตยฮาพส์บวร์ค
หมวดหมู่:ความขัดแย้งในระดับโลก
หมวดหมู่:สงครามในคริสต์ทศวรรษ 1700
หมวดหมู่:สงครามในคริสต์ทศวรรษ 1710
แม่แบบ:Country flag2/doc

This template is used internally by Template:Flag.  It is not intended to be transcluded directly.  It provides the formatting for placing a small flag next to a country name and preventing the flag image and text from being broken onto separate lines.
See Wikipedia:WikiProject Flag Template for further information.
en:Template:Country flag2
lo:ແມ່ແບບ:Country flag2
pt:Predefinição:Flag/core
sl:Predloga:Zastava države2
ตะกรุด

ตะกรุด เป็นหนึ่งในเครื่องรางของขลังที่ผูกพันกับคติความเชื่อในสังคมไทยมาช้านาน เพื่อความเข้มขลัง ศักดิ์สิทธิ์ ดีในทางแคล้วคลาด คงกระพันชาตรี ป้องกันภยันตราย ภัยพิบัติทั้งปวง รวมทั้งด้านเมตตามหานิยม ค้าขาย โชคลาภ กลับดวง พลิกชะตา เลื่อนยศ ร้ายกลายเป็นดี ฯลฯ ตะกรุดได้ถูกสร้างโดยอ้างถึงพุทธคุณ ธรรมคุณ สังฆคุณ เพราะหากทำวัตถุบูชาเป็นรูปพระพุทธเจ้าแล้ว เมื่อนำไปในสถานที่ต่าง ๆ เช่น สนามรบ อาจจะไม่บังควร
ตะกรุดทำมาจากวัสดุต่าง ๆ ตามตำราของครูบาอาจารย์แต่ละท่าน แต่ที่พบโดยทั่วไปจะเป็นการนำโลหะแผ่นบางๆ อาจจะเป็น ทองคำ เงิน นาก ตะกั่ว หรือโลหะผสมอื่น ๆ มาลงอักขระเลขยันต์ด้วยเหล็กจารแสดงความหมายที่แตกต่างกันออกไป แล้วม้วนให้เป็นท่อกลมโดยมีช่องว่างตรงแกนกลางสำหรับร้อยเชือกติดตัว อาจนำมาหลอมรวมกันแล้วทำเป็นตะกรุดหล่อโบราณ ทำจากรางน้ำฝน ทำจากกาน้ำ ทำจากใบลาน ตัดเป็นแผ่นก่อนแช่น้ำแล้วนำมาม้วนเป็นท่อกลม ทำจากหนังสัตว์ เช่น หนังเสือ หนังหน้าผากเสือ หนังงู หนังเสือดาว หนังลูกวัวอ่อนตายในท้องแม่ หรือจากกระดูกสัตว์ ตะกรุดกระดูกช้าง ตะกรุดจากเขาวัวเผือก หรือจากไม้มงคลต่างๆ เช่น ไม้ไผ่ ซึ่งมีทั้งไผ่ตันและไผ่รวก ไม้คูน ไม้ขนุน ตะกรุดส่วนใหญ่ที่เป็นโลหะ จะมีความเชื่อที่แตกแขนงออกไปอีก เช่น ถ้าเป็นตะกรุดที่ต้องการให้เกิดผลทางด้านเมตตา มักจะทำโดยใช้แผ่นทองหรือแผ่นเงิน ตะกรุดที่ต้องการให้เกิดผลทางคงกระพัน จะใช้แผ่นทองแดง ตะกรุดที่ต้องการให้เกิดผลทางด้านแคล้วคลาด มักจะใช้แผ่นตะกั่ว เป็นต้น
รูปแบบของตะกรุดก็มีพัฒนาการเรื่อยมาจากดอกใหญ่หนาสำหรับการออกศึกสงคราม ก็ค่อย ๆ ลดขนาดลง บางทีก็จัดทำเป็นดอกเล็ก ๆ ในลักษณะเครื่องรางติดตัวหรือสามารถตอกฝังเข้าไปในร่างกายได้ ปัจจุบันก็มีรูปแบบใหม่ขึ้นมาโดยทำมาจากปลอกลูกปืน อาศัยนัยว่า แม่ไม่ฆ่าลูก แล้วอาจจะถักด้วยเชือก ด้ายมงคล พอกด้วยผงยาจินดามณี แล้วนำไปจุ่มหรือชุบรักปิดทองตามตำรา ตะกรุดใช้บูชาอยู่ 2 แบบ คือใช้คล้องคอ หรือใช้คาดเอว โดยดอกตะกรุดจะขนานกันไปในแนวนอน ตะกรุดหากเป็นดอกเดียว เรียกว่า ตะกรุดโทน หากเป็นสองดอกจะเป็น ตะกรุดแฝด หรือเป็นโลหะสามชนิดเรียกว่า ตะกรุดสามกษัตริย์ หาก 16 ดอกเรียกว่า ตะกรุดโสฬส ดังจะเห็นได้จากพระบรมรูปสมเด็จพระนเรศวรมหาราช ในมหาวิทยาลัยนเรศวร จังหวัดพิษณุโลก คล้องไว้ด้วยตะกรุดดอกใหญ่ เรียงเป็นแนวยาวพาดพระอังสะ ในลักษณะการเฉียงลงถึงบั้นพระองค์ มีสายตะกรุด 16 ดอก คล้องเป็นแนวยาวทั้งด้านหน้าและด้านหลัง ซึ่งพระองค์ท่านสะพาย 2 เส้น
หมวดหมู่:วัตถุมงคล
หมวดหมู่:เครื่องราง
เวียงโบราณเวียงลอ

เวียงลอ
เวียงโบราณเวียงลอ ตั้งอยู่ที่ตำบลลอ อำเภอจุน จังหวัดพะเยา สันนิษฐานว่าเคยเป็นเมืองโบราณขนาดใหญ่ มีอายุราว 1500-1600 ปีตามหลักฐานศิลาจารึกและพระพุทธรูปหินทราย ที่ขุดพบในตัวเมืองโบราณเวียงลอภายในคูเมือง กำแพงเมือง พบโบราณสถาน ประมาณ 10 แห่ง และพบซากโบราณสถาน นอกคูเมือง-กำแพงเมืองอีกประมาณ 40 แห่งที่สำคัญ คือ มีวัดร้างอยู่มากมาย พระธาตุและวัดเก่าแก่ คือวัดศรีปิงเมือง และใกล้เวียงลอยังเป็นจุดที่ลำน้ำจนไหลลงน้ำแม่อิง  ด้วยเหตุนี้จึงเรียกบริเวณนี้เรียกว่า "สบอิง"

**โบราณสถาน**
เวียงลอ ได้รับการบูรณปฏิสังขรณ์โดยกรมศิลปากร พบโบราณสถานภายในเวียงกว่า 10 แห่ง นอกเวียง 33 แห่ง ปัจจุบันโบราณสถานเวียงลอที่ได้ดำเนินการขุดแต่งและบูรณะไปแล้วทั้งสิ้น 16 แห่ง คือ
# วัดศรีปิงเมือง
# วัดพระเจ้าเข้ากาด
# วัดมะม่วงแก้มแดง
# วัดพระธาตุหนองห้า
# กู่พระแก้ว
# วัดพระธาตุบุนนาค
# วัดเวียงป่าสัก
# วัดท่าแฉะ
# กู่ล้อมธาตุ
# วัดกู่บวกกู่
# กู่หนองผำ
# วัดศรีชุม
# กู่เกือกม้า
# วัดสารภี
# กู่ขะจ้าว
# โบราณสถานใกล้วัดศรีปิงเมือง
หมวดหมู่:โบราณสถานในจังหวัดพะเยา
หมวดหมู่:เวียงโบราณ
หมวดหมู่:สิ่งก่อสร้างในอำเภอจุน
ลุยจิ คัสติโยเน

ลุยจิ คัสติโยเน (Luigi Castiglione) นักมวยสากลชาวอิตาลี เกิดเมื่อ 8 เมษายน พ.ศ. 2510 ที่เมืองซาน เซเวโร ประเทศอิตาลี สถิติการชก 26 ครั้ง ชนะ 22 (น็อค 5) แพ้ 4 

**เกียรติประวัติ**
- แชมป์อิตาลีรุ่นฟลายเวท (2538)- แชมป์โลกรุ่นซูเปอร์ฟลายเวท WBU
** ชิง 19 เมษายน 2540 ชนะคะแนน จิโอวานนี อันดราเด้ ที่ อิตาลี
** ป้องกันแชมป์ครั้งที่ 1, 19 กรกฎาคม 2540 ชนะคะแนน สุวัจชัย นครหลวงโปรโมชั่น ที่ อิตาลี
** ป้องกันแชมป์ครั้งที่ 2, 8 พฤศจิกายน 2540 ชนะคะแนน แอบเบ มนีซี ที่ อิตาลี
** ป้องกันแชมป์ครั้งที่ 3, 9 พฤษภาคม 2541 ชนะคะแนน โฮเซ่ ฮัมเบอร์โต ลากอส ที่ อิตาลี
** เสียแชมป์ 1 สิงหาคม 2541 แพ้น็อค มาซูกิซี สกาลี ยก 8 ที่ อิตาลี- แชมป์โลกรุ่นซูเปอร์ฟลายเวท WBU
** ชิง 19 มิถุนายน 2542 ชนะคะแนน มาซูกิซี สกาลี ที่ อิตาลี- แชมป์ยุโรปรุ่นแบนตัมเวท
** ชิง 6 ตุลาคม 2543 ชนะคะแนน เจสเปอร์ เจนเซ่น ที่ เดนมาร์ก
** เสียแชมป์ 12 มีนาคม 2544 แพ้คะแนน ฟาเบียง กุยแลร์เมอ ที่ ฝรั่งเศส- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBU เมื่อ 8 สิงหาคม 2539 แพ้คะแนน ศรพิชัย พิษณุราชันย์ ที่ อิตาลี

**อ้างอิง**
  สถิติการชก boxrec.com date=2015-03-26  
หมวดหมู่:นักมวยสากลชาวอิตาลี
หมวดหมู่:แชมป์โลก WBU
หมวดหมู่:แชมป์มวยสากลทวีปยุโรป
หมวดหมู่:บุคคลจากแคว้นปุลยา
หมวดหมู่:บุคคลที่เกิดในปี พ.ศ. 2510
หมวดหมู่:แชมป์มวยสากลประเทศอิตาลี
หน่วยพิทักษ์ป่าห้วยชมพู-ผาเทวดา

หน่วยพิทักษป่าที่ วล.2 (ห้วยชมภู) เป็นหน่วยพิทักษ์สังกัดเขตรักษาพันธุ์สัตว์ป่าเวียงลอ ตั้งอยู่ที่ ต.สันโค้ง อ.ดอกคำใต้ ห่างจากตัวอำเภอประมาณ 11 กม.ได้กำหนดเส้นทางเดินทางไกลและผจญภัยเนื่องจากลักษณะภูมิประเทศเป็นภูเขาสูงผาชัน ทอดยาวจากทิศเหนือไปทิศใต้ ตลอดเส้นทางจะพบเห็นสภาพป่า 3ชนิดคือ ป่าเต็งรัง  ป่าเบญจพรรณ  และป่าดิบแห้ง รวมทั้งน้ำตกห้วยชมพู  และถ้ำน้อยใหญ่ที่สวยงามเรียงรายตามเทือกเขาผาเทวดา
หมวดหมู่:สถานที่ท่องเที่ยวในประเทศไทย
ปฏิทินจันทรคติ

ปฏิทินจันทรคติ (อังกฤษ: lunar calendar) ใช้เรียกรูปแบบการใช้ปฏิทินรูปแบบหนึ่ง โดยใช้ดิถีของดวงจันทร์เพื่อบอกข้างขึ้นข้างแรมบอกเดือน ซึ่งในปัจจุบันระบบปฏิทินที่ใช้รูปแบบนี้ได้เปลี่ยนมาใช้ในรูปแบบปฏิทินสุริยจันทรคติแทนที่ โดยส่วนของจันทรคติใช้งานเฉพาะอ้างอิงวันสำคัญทางศาสนา หรือเทศกาลฉลองตามประเพณีดั้งเดิม เช่น ปฏิทินจีน ปฏิทินฮิบรู ปฏิทินฮินดู
ปฏิทินจันทรคติในหนึ่งเดือนจะนับตามการโคจรรอบโลกของดวงจันทร์ ซึ่งประมาณ 29.5วัน ซึ่งในหนึ่งปีจะแบ่งเป็น 12 เดือนซึ่งมีทั้งหมด 354 วัน โดยวันจะน้อยกว่าปฏิทินสุริยคติ 10 วันเศษ ซึ่งเมื่อถึงปีที่จำนวนวันที่เกินมาครบประมาณ 26.5 วันเศษ จะมีการเพิ่มเดือนเข้ามาอีกหนึ่งเดือน ซึ่งทำให้ปีนั้นมี 384 วัน ตัวอย่างเช่นในปฏิทินจันทรคติไทย จะเรียกว่าอธิกมาส โดยจะเพิ่มเดือน 8 เข้ามาอีกหนึ่งเดือนซึ่งเรียกว่า เดือน 8/8 (หรือ 8-8 หรือ 88 ก็เขียน) โดยในปีนั้นจะมี 13 เดือน ในปีที่ 3, 6, 9, 11, 14, 17 และ 19
ในปีทางจันทรคติ จะมี 12 เดือน ได้แก่ เดือนอ้าย เดือนยี่ เดือนสาม เดือนสี่ เดือนห้า เดือนหก เดือนเจ็ด เดือนแปด เดือนเก้า เดือนสิบ เดือนสิบเอ็ด เดือนสิบสอง โดยเดือนคู่จะมี 30 วัน คือวันขึ้น 1 ค่ำ ถึง วันขึ้น 15 ค่ำ และวันแรม 1 ค่ำ ถึง วันแรม 15 ค่ำ ส่วนเดือนคี่มี 29 วัน คือวันขึ้น 1 ค่ำ ถึง วันขึ้น 15 ค่ำ และวันแรม 1 ค่ำ ถึง วันแรม 14 ค่ำ นอกจากนี้ยังมีบางปีที่มีวันแรม 15 ค่ำ เดือน 7 เรียกว่าอธิกวาร โดยจะมีในปีที่ 6, 12, 17, 22, 28, 33 และ 38 ทั้งนี้ เพื่อให้เดือนแต่ละเดือนมีค่าเฉลี่ยของวันในเดือนเข้าใกล้ 29.530588 วันมากที่สุด

**ดูเพิ่ม**
 ปฏิทินสุริยคติ- ปฏิทินสุริยจันทรคติ- เวลามาตรฐานไทย

**แหล่งข้อมูลอื่น**
หมวดหมู่:ปฏิทิน
ริค มากราโม จูเนียร์

ริค มากราโม จูเนียร์ (Ric Magramo) หรือ เรนาโต มากราโม นักมวยสากลชาวฟิลิปปินส์ เกิดเมื่อ 6 พฤศจิกายน พ.ศ. 2504 สถิติการชก 61 ครั้ง ชนะ 34 (น็อค 9) เสมอ 5 แพ้ 22 

**ประวัติ**
ริค มากราโม จูเนียร์ขึ้นชกมวยสากลอาชีพครั้งแรกเมื่อ 28 กุมภาพันธ์ พ.ศ. 2525 ชนะน็อค แมนนี่ โอกายอน ยก 1 จากนั้นก็ขึ้นชกชนะเป็นส่วนใหญ่ เคยชกชนะ แดน เนียเตส นิค เซียนทอย ผลัดแพ้ชนะกับไฮเม่ อาลีควิน และเคยชกแพ้แมนนี่ เมลชอร์ และเจอร์รี่ พีญาโลซา มากราโมเคยมาชกในไทย แพ้คะแนน ชนะ ป.เปาอินทร์ เมื่อ พ.ศ. 2534 และได้ชิงแชมป์เงารุ่นฟลายเวท WBC เมื่อ 20 มีนาคม พ.ศ. 2535 แพ้น็อค ฉัตรชัย อีลิทยิม ยก 8 หลังจากนั้น มากราโมมาชกนอกรอบในไทยบ่อยครั้งระหว่าง พ.ศ. 2535- 2537 โดย แพ้น็อค โตโต้ ป.พงษ์สว่าง ยก 8 แพ้น็อค จ้าวสิงห์ทอง นครหลวงโปรโมชั่นยก 5 แพ้คะแนน พะเนียง พูนธรัตน์ และแพ้น็อค พิชิต ช.ศิริวัฒน์ ยก 3 มากราโมได้ครองแชมป์ฟิลิปปินส์รุ่นไลท์ฟลายเวทเมื่อ 30 พฤศจิกายน พ.ศ. 2537 เมื่อเป็นฝ่ายชนะคะแนนโดยเทคนิค จอห์น เมดินา ป้องกันตำแหน่งไว้ได้ 1 ครั้ง มากราโมก็ขึ้นชิงแชมป์โลกรุ่นไลท์ฟลายเวท WBO เมื่อ 28 มกราคม พ.ศ. 2538 ที่สกอตแลนด์ ซึ่งมากราโมเป็นฝ่ายแพ้คะแนน พอล เวียร์ ไม่ได้แชมป์
หลังจากชิงแชมป์โลกไม่สำเร็จ มากราโมไปชกนอกรอบที่ญี่ปุ่น แพ้คะแนน ชิโร ยาชิโร จากนั้นชกชนะน็อค โตโต้ ป.พงษ์สว่าง ยก 4 ที่ฟิลิปปินส์ มากราโมได้ชิงแชมป์ OPBF รุ่นไลท์ฟลายเวทกับชิโร ยาชิโร ที่ญี่ปุ่นเมื่อ 3 กุมภาพันธ์ พ.ศ. 2539 ซึ่งผลปรากฏว่าเสมอกันไป มากราโมได้ชิงแชมป์ OPBF ที่ว่างอีกครั้งในอีก 5 เดือนต่อมา แต่ทำได้เพียงแพ้คะแนนโดยเทคนิค ทากาชิ ชิโอฮาม่า ต่อมา มากราโมได้ชิงแชมป์ PABA รุ่นไลท์ฟลายเวทเมื่อ 12 มกราคม พ.ศ. 2540 ที่ไทย แต่ก็เป็นฝ่ายแพ้คะแนนพะเนียง พูนธรัตน์ มากราโมขึ้นชกแก้มือกับพะเนียงอีกครั้งในอีก 2 เดือนต่อมาแต่ก็เป็นฝ่ายแพ้คะแนนอีก มากราโมได้ชิงแชมป์เงารุ่นไลท์ฟลายเวท WBC อีกครั้งเมื่อ 17 กันยายน พ.ศ. 2540 แต่ก็เป็นฝ่ายแพ้น็อค ยัง ซางอิก ยก 8 ที่เกาหลีใต้ หลังจากนั้น มากราโมไม่ได้ขึ้นชิงแชมป์ใดๆอีกเลย ได้ไปชกนอกรอบกันจาคอป มัตลาลาก็เป็นฝ่ายแพ้คะแนน หลังจากที่เสียแชมป์ฟิลิปปินส์รุ่นไลท์ฟลายเวทไปเมื่อ 28 ตุลาคม พ.ศ. 2541 โดยแพ้คะแนน โลลิโต โลรัวแล้ว มากราโมก็แขวนนวมไป

**เกียรติประวัติ**
 แชมป์ฟิลิปปินส์รุ่นไลท์ฟลายเวท (2537 – 2541)- เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นฟลายเวท WBC International เมื่อ 20 มีนาคม 2535 แพ้ทีเคโอ​ ฉัตรชัย อีลิทยิม ยก 8 ที่ สนามมวยเวทีลุมพินี กทม.
** ชิงแชมป์โลกรุ่นไลท์ฟลายเวท WBO เมื่อ 5 เมษายน 2538 แพ้คะแนน พอล เวียร์ ที่ อังกฤษ
** ชิงแชมป์ OPBF รุ่นไลท์ฟลายเวทเมื่อ 3 กุมภาพันธ์ 2539 เสมอกับ ชิโร ยาฮิโระ ที่ ญี่ปุ่น
** ชิงแชมป์ OPBF รุ่นไลท์ฟลายเวทเมื่อ 17 กรกฎาคม 2539 แพ้คะแนน ทากาชิ ชิโอฮามา ที่ ญี่ปุ่น
** ชิงแชมป์ PABA รุ่นไลท์ฟลายเวทเมื่อ 12 มกราคม 2540 แพ้คะแนน พะเนียง พูนธรัตน์ ที่ ฉะเชิงเทรา
** ชิงแชมป์เงารุ่นไลท์ฟลายเวท WBC เมื่อ 17 กันยายน พ.ศ. 2540 แพ้น็อก ยัง ซังอิก ยก 8 ที่เกาหลีใต้

**อ้างอิง**
  สถิติการชก boxrec.com date=2014-12-31  
หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:แชมป์มวยสากลประเทศฟิลิปปินส์
หมวดหมู่:บุคคลจากจังหวัดโอเรียนตัลมินโดโร
เทศบาลตำบลน้ำจืด

เทศบาลตำบลน้ำจืด เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 3 และบางส่วนของหมู่ 2, 4 ตำบลน้ำจืด ในอำเภอกระบุรี จังหวัดระนอง เดิมมีฐานะเป็นสุขาภิบาลน้ำจืดที่จัดตั้งขึ้นใน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลน้ำจืดมีประชากรทั้งหมด 3,603 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอกระบุรี อยู่ห่างจากศาลากลางจังหวัดระนองประมาณ 66.1 กิโลเมตร อยู่ห่างจากกรุงเทพมหานครประมาณ 520 กิโลเมตรตามทางหลวงแผ่นดินหมายเลข 4 (ถนนเพชรเกษม) มีพื้นที่รับผิดชอบทั้งหมด 4.20 ตารางกิโลเมตรหรือคิดเป็น 2,625.0 ไร่

**อ้างอิง**
น้ำจืด
หมวดหมู่:อำเภอกระบุรี
โมเน เดกูเอ้

โมนี เดอกัวเน (Monie DeGuia) นักมวยสากลชาวฟิลิปปินส์ สถิติการชก 19 ครั้ง ชนะ 11 (น็อค 3) แพ้ 8

**ประวัติ**
เดอกูเอขึ้นชกมวยสากลครั้งแรกเมื่อ 22 กันยายน พ.ศ. 2536 ชนะคะแนน เฟรด นาปารัม จากนั้น ขึ้นชกชนะเป็นส่วนใหญ่ที่ฟิลิปปินส์ เคยชนะน็อค แรนดี้ แมนกูบัท ยก 2 เมื่อ พ.ศ. 2537 เขามาชกในไทยครั้งแรกเมื่อ พ.ศ. 2538 แพ้คะแนน จะเด็ด เฉลิมศรี เขาขึ้นชกเรื่อยมาจนถึง พ.ศ. 2539 หลังจากที่ชกแพ้คะแนนอาร์ชี วิลลามอร์ เมื่อ 4 กรกฎาคม แล้ว เขาหยุดชกไป 3 ปี กลับมาชกอีกครั้งเมื่อ 15 มกราคม พ.ศ. 2542 แพ้คะแนนโดยเทคนิค โรเดล โอราอิส หลังจากนั้น เขาเดินทางมาชกชิงแชมป์ PABA รุ่นซูเปอร์ฟลายเวทในไทยเมื่อ 12 มีนาคม พ.ศ. 2542 แพ้น็อค ศรพิชัย กระทิงแดงยิม ยก 5 จากนั้นก็ไม่ได้ขึ้นชกมวยอีกเลย

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์ฟลายเวทเมื่อ 12 มีนาคม 2542 แพ้น็อค ศรพิชัย พิษณุราชันย์ ยก 5 ที่ เชียงใหม่

**อ้างอิง**
  สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:บุคคลจากจังหวัดซูรีเกาเดลนอร์เต
เซซุโน เดลกาโด้

โซซิโน เดลกาโด (Zosimo Delgado) นักมวยสากลชาวฟิลิปปินส์ เกิดเมื่อ 4 เมษายน พ.ศ. 2517 สถิติการชก 22 ครั้ง ชนะ 17 (น็อค 11) แพ้ 5 

**ประวัติ**
เซซุโน เดลกาโด เดลกาโดขึ้นชกมวยสากลครั้งแรกเมื่อ 30 มิถุนายน พ.ศ. 2537 ชนะน็อค โรเบิร์ต แคมโปส ยก 1 จากนั้นขึ้นชกชนะเป็นส่วนใหญ่ ก่อนจะเดินทางมาชิงแชมป์ PABA รุ่นซูเปอร์ฟลายเวทในไทยเมื่อ 28 สิงหาคม พ.ศ. 2541 แพ้น็อค ศรพิชัย พิษณุราชันย์ ยก 2 ไม่ได้แชมป์ จากนั้นกลับไปชกที่ฟิลิปปินส์ ชนะคะแนน แฟลช อีราแฮม ชนะรอย ทาราโซนา 2 ครั้ง และชนะน็อค นาร์ธาน บาร์เซโลนา ยก 1 แล้วจึงได้ชิงแชมป์ PABA รุ่นซูเปอร์ฟลายเวทในไทยอีกครั้งเมื่อ 17 ธันวาคม พ.ศ. 2542 แพ้คะแนน เมจิ ซีพียิม ไม่ได้แชมป์ จากนั้น เดลกาโดก็แขวนนวมไป

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์ฟลายเวทเมื่อ 28 สิงหาคม 2541 แพ้น็อค ศรพิชัย พิษณุราชันย์ ยก 2 ที่ ราชบุรี
** ชิงแชมป์ PABA รุ่นซูเปอร์ฟลายเวทเมื่อ 17 ธันวาคม 2542 แพ้คะแนน เมจิ ซีพียิม

**อ้างอิง**
  สถิติการชก boxrec.com date=2015-03-30  
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:บุคคลจากเมโทรมะนิลา
วัดแสนเมืองมา

วัดแสนเมืองมา ตั้งอยู่บ้านมาง ตำบลหย่วน อำเภอเชียงคำ จังหวัดพะเยา เดิมชื่อว่า วัดมาง เป็นวัดที่สร้างขึ้น ในสมัยรัชกาลที่ 1 ราว พ.ศ. 2351 สร้างโดยชาวเมืองมาง มณฑลยูนานที่ถูกเจ้าเมืองน่านกวาดต้อนมา วัดสร้างตามแบบสถาปัตยกรรมไทลื้อลวดลายบนหน้าบ้น  ภายในวิหารมีภาพเขียนวิถีชีวิตของชาวไทลื้อ หลังคาวิหารที่ซ้อนลดกันหลายชั้น ประดับด้วยช่อฟ้า ซึ่งทำเป็นรูปหงษ์แกะสลัก หรือตัวนาคคาบแก้ว นอกนั้นมีการประดับประดาด้วยไม้แกะสลัก 

**อ้างอิง**
แสนเมืองมา
หมวดหมู่:โบราณสถานในจังหวัดพะเยา
แม่แบบ:เหตุการณ์ปัจจุบัน/2551 เมษายน 2

* มหาวิทยาลัย 4 แห่งที่ได้ผ่านเข้าสู่รอบไฟนอลโฟร์ สำหรับการแข่งขันบาสเกตบอลหญิง ได้แก่  คอนเนตทิคัต (บิ๊กอีสต์)  เทนเนสซี (เอสอีซี) ลุยเซียนาสเตต (เอสอีซี) และ สแตนฟอร์ด (แปซิฟิก-เทน)  ซึ่งจะมีการแข่งขันในวันที่ 6 เมษายน  (อีเอสพีเอ็น)- ประธานาธิบดี จอร์จ ดับเบิลยู. บุช สนับสนุนการเสนอตัวเป็นสมาชิกนาโตของประเทศจอร์เจียและยูเครน ท่ามกลางความกังวลของหลายประเทศในทวีปยุโรป เนื่องจากเกรงว่าจะส่งผลกระทบต่อการคานอำนาจและเสถียรภาพในยุโรป  (AFP)
}
โรงพยาบาลอุตรดิตถ์

โรงพยาบาลอุตรดิตถ์  เป็นโรงพยาบาลศูนย์ สังกัดสำนักงานปลัดกระทรวงสาธารณสุข เริ่มก่อสร้างเมื่อ พ.ศ. 2483 ช่วงก่อนยุติสงครามโลกครั้งที่ 2  โดยพระสมัครสโมสร (เสงี่ยม บุรสมบูรณ์) ผู้ว่าราชการจังหวัดอุตรดิตถ์ในขณะนั้น ได้ประชุมคณะกรรมการจังหวัดอุตรดิตถ์ อนุมัติเงินบำรุงท้องที่จัดซื้อที่ดิน เนื้อที่ 28 ไร่ 50 ตารางวา  และเป็นสถาบันร่วมผลิตแพทย์ชั้นคลินิกของคณะแพทยศาสตร์ มหาวิทยาลัยนเรศวร ตามโครงการร่วมผลิตแพทย์เพิ่มเพื่อชาวชนบท 

**ประวัติ**
โรงพยาบาลอุตรดิตถ์  เปิดทำการอย่างเป็นทางการเมื่อ 12 เมษายน พ.ศ. 2494  โดยมีเนื้อที่รวมทั้งสิ้นในปัจจุบันจำนวน 46 ไร่ 1 งาน 99 ตารางวา ตั้งอยู่เขตภาคเหนือตอนล่าง ในอำเภอเมืองอุตรดิตถ์ จังหวัดอุตรดิตถ์  โรงพยาบาลอุตรดิตถ์ถือเป็นโรงพยาบาลศูนย์แห่งที่ 2 ในเขตกลุ่มจังหวัดภาคเหนือตอนล่าง และเป็นโรงพยาบาลประจำภูมิภาคที่มีขีดความสามารถระดับตติยภูมิ (Tertiary Care)    ในปัจจุบันได้เปิดทำการสาขานอกโรงพยาบาล 1 แห่ง คือ โรงพยาบาลอุตรดิตถ์ สาขา 1 บริเวณทางหลวงหมายเลข 1045(ถนนย่านศิลาอาสน์)  เปิดศูนย์สุขภาพชุมชนโรงพยาบาลอุตรดิตถ์ 1 แห่งที่ ถนนสำราญรื่นใกล้กับวัดท้ายตลาด  และได้มีการก่อสร้างตึกอุบัติเหตุ-ฉุกเฉินขึ้นใหม่แล้วเสร็จในปีพ.ศ. 2555 มีผลทำให้โรงพยาบาลฯมีจำนวนเตียงผู้ป่วยเพิ่มจากเดิม 500 เตียงเป็น 647 เตียง
นอกจากนี้โรงพยาบาลอุตรดิตถ์ได้ร่วมผลิตแพทย์กับคณะแพทยศาสตร์ มหาวิทยาลัยนเรศวร  โดยจัดตั้งหน่วยงานศูนย์แพทยศาสตรศึกษาชั้นคลินิก โรงพยาบาลอุตรดิตถ์ และเป็นสถาบันร่วมผลิตแพทย์แห่งคณะแพทยศาสตร์ มหาวิทยาลัยนเรศวร โดยก่อตั้งเมื่อ พ.ศ. 2541 โดยจัดการเรียนการสอนให้แก่นิสิตแพทย์ในระดับชั้นคลินิก (ชั้นปี 4 - 6) ในหลักสูตรแพทยศาสตรบัณฑิต มหาวิทยาลัยนเรศวร รวมปีละประมาณ 30 คน ตามโครงการร่วมผลิตแพทย์เพิ่มเพื่อชาวชนบทของสำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุข

**รายนามผู้อำนวยการโรงพยาบาลอุตรดิตถ์**

**หน่วยงานภายใน**
โรงพยาบาลอุตรดิตถ์ มีการแบ่งส่วนราชการ ดังต่อไปนี้- กลุ่มงานอายุรกรรม- กลุ่มงานศัลยกรรม- กลุ่มงานสูติ-นรีเวชกรรมฯ- กลุ่มงานกุมารเวชกรรม- กลุ่มงานศัลยกรรมกระดูก- กลุ่มงานจักษุวิทยา- กลุ่มงานโสต ศอ นาสิก ลาริงซ์วิทยา- กลุ่มงานวิสัญญีวิทยา- กลุ่มงานรังสีวิทยา- กลุ่มงานเวชกรรมฟื้นฟู- กลุ่มงานพยาธิวิทยา- กลุ่มงานเภสัชกรรม- กลุ่มงานทันตกรรม- กลุ่มงานการพยาบาล- กลุ่มงานออร์โธปิดิกส์- กลุ่มงานจิตเวช- กลุ่มงานเวชกรรมสังคม- กลุ่มงานอุบัติเหตุและฉุกเฉิน- กลุ่มงานผู้ป่วยนอก- กลุ่มงานฝ่ายการเจ้าหน้าที่ - กลุ่มงานพัฒนาคุณภาพบริการและวิชาการ- ศูนย์แพทยศาสตรศึกษาชั้นคลินิก - ศูนย์พัฒนาคุณภาพ- ศูนย์สิทธิประโยชน์ - ศูนย์เยี่ยมบ้านโรงพยาบาลอุตรดิตถ์- ฝ่ายธุรการ- ฝ่ายการเงินและบัญชี- ฝ่ายพัสดุและบำรุงรักษา- ฝ่ายโภชนาการ- ฝ่ายสุขศึกษา

**อ้างอิง**

**ดูเพิ่ม**
 ศูนย์แพทยศาสตรศึกษาชั้นคลินิก โรงพยาบาลอุตรดิตถ์- กระทรวงสาธารณสุข (ประเทศไทย)- คณะแพทยศาสตร์ มหาวิทยาลัยนเรศวร

**แหล่งข้อมูลอื่น**
  โรงพยาบาลอุตรดิตถ์ date=2006-06-15 -  ศูนย์แพทยศาสตรศึกษาชั้นคลินิก โรงพยาบาลอุตรดิตถ์ date=2008-05-25 -  สำนักงานบริหารโครงการร่วมผลิตแพทย์เพิ่มเพื่อชาวชนบท  date=2022-05-25 
หมวดหมู่:โรงพยาบาลในจังหวัดอุตรดิตถ์
อุตรดิตถ์
อุตรดิตถ์
หมวดหมู่:สิ่งก่อสร้างในอำเภอเมืองอุตรดิตถ์
วัดพระนั่งดิน

วัดพระนั่งดิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บ้านพระนั่งดินหมู่ที่ 7 ตำบลเวียง อำเภอเชียงคำ จังหวัดพะเยา เป็นวัดที่มีองค์พระประธานของวัดไม่มีฐานชุกชีรองรับเหมือนพระประธานในวัดอื่น ๆ เคยมีราษฎร์สร้างฐานชุกชีและอัญเชิญพระประธานขึ้นประดิษฐาน แต่ปรากฏว่าพยายามอย่างไรก็ยกไม่ขึ้นจึงเรียกสืบต่อกันว่า พระเจ้านั่งดิน สันนิษฐานว่าพระพุทธรูปองค์นี้สร้างตั้งแต่ครั้งสมเด็จพระสัมมาสัมพุทธเจ้ายังทรงพระชนม์อยู่ หรือมีอายุกว่า 2,500 ปี ในการสร้างใช้เวลา 1 เดือน 7 วัน จึงแล้วเสร็จ

**อ้างอิง**
พระนั่งดิน
จักรวรรดิกุษาณะ

จักรวรรดิกุษาณะ (กุชาน หรือ กุษาณ) ทางตะวันตกเฉียงเหนือของอินเดีย (เมืองหลวงของอาณาจักรนี้ปัจจุบันคือเมืองเปศวาร์ ในประเทศปากีสถาน)

**อ้างอิง**

**ดูเพิ่ม**
 พระเจ้ากนิษกะ
ก
ก
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประเทศปากีสถาน
หมวดหมู่:รัฐสิ้นสภาพในประเทศอินเดีย
หมวดหมู่:รัฐและดินแดนที่ก่อตั้งในศตวรรษที่ 1 ก่อนคริสตกาล
หมวดหมู่:สิ้นสุดในคริสต์ศตวรรษที่ 4
วัดพระธาตุดอยหยวก

วัดพระธาตุดอยหยวก ตั้งอยู่บ้านหนุน  หมู่ที่ 6 ตำบลปง อำเภอปง จังหวัดพะเยา เป็นปูชนียสถานที่มีความสำคัญคู่อำเภอปง และเป็นที่บรรจุพระบรมสารีริกธาตุ พระเกศา และพระอัฐิจักษุ (กระดูกริมตาข้างขวา) ของพระพุทธเจ้า ระยะทางจากตัวอำเภอ 2 กิโลเมตร
แต่เดิมมีวัดอยู่ 2 วัดในบริเวณใกล้กันคือ วัดที่ตั้งอยู่บนเนินเขาเรียกว่า วัดบน คือวัดพระธาตุดอยหยวกปัจจุบัน แต่เป็นวัดร้างและวัดที่ตั้งอยู่ด้านล่างเรียกว่า วัดล่าง ต่อมามีพระสังฆะมณฑลเดินทางมาจากจังหวัดน่าน มาตรวจกิจการพระศาสนาเห็นว่าวัดบนมีปูชนียสถานที่สำคัญกว่าคือพระธาตุภูเติม (พระธาตุ ดอยหยวก) แต่ขาดการเอาใจใส่บำรุงรักษา จึงสั่งให้รวมวัดทั้งสองแห่ง ให้เป็นวัดเดียวกัน โดยให้วัดล่างไปรวมกับวัดบนให้ชื่อว่า "วัดพระธาตุดอยหยวก"

**อ้างอิง**
หมวดหมู่:โบราณสถานในจังหวัดพะเยา
พระธาตุดอยหยวก
หมวดหมู่:อำเภอปง
ดอยหยวก
วันภาพยนตร์แห่งชาติ

วันภาพยนตร์แห่งชาติ หรือ วันหนังไทย ตรงกับวันที่ 4 เมษายน ของทุกปี โดยสมเด็จพระกนิษฐาธิราชเจ้า กรมพระเทพรัตนราชสุดาฯ สยามบรมราชกุมารี ได้พระราชทานให้วันนี้เป็น วันภาพยนตร์แห่งชาติ  โดยเดิมสมาคมสมาพันธ์ภาพยนตร์แห่งชาติ นอกจากจะได้มีการจัดการประกวดประกาศผลภาพยนตร์แห่งชาติแล้ว  ยังได้จัดกิจกรรมพิเศษเพื่อหนังไทยขึ้นมาอีกงานควบคู่กันไป ในวันที่ 4 เมษายน แต่ต่อมาได้ย้ายประกาศผลภาพยนตร์มาอยู่ในช่วงเดือนมกราคม

**อ้างอิง**
  ประทับใจวันหนังไทย fix-attempted=yes - http://www.thaipost.net/print.asp?news_id=85971&cat_id=200200&post_date=29/Mar/2547fix-attempted=yes  
หมวดหมู่:ภาพยนตร์ไทย
ภาพยนตร์แห่งชาติ
หมวดหมู่:วันสำคัญในเดือนเมษายน
แม่แบบ:Navy/doc

== การใช้งาน**
สร้างภาพไอคอนธงและลิงก์เชื่อมโยงวิกิสำหรับบทความกองทัพเรือ
ตัวแปรเสริม
*nation — รหัสประเทศโดยใช้ชื่อประเทศหรือตัวอักษรสามตัว ISO 3166-1 alpha-3
*variant (ทางเลือก) — ระบุการใช้ธงแบบอื่น (อาทิในประวัติศาสตร์) ของกองทัพเรือ ตัวแปรเสริมนี้สร้างผลลัพธ์จากแม่แบบที่เกี่ยวข้องใน :หมวดหมู่:Country data templates โปรดทราบว่าการทำงานปรกติของแม่แบบนี้คือการใช้ตัวแปร naval ดังนั้นหากมีธงแบบอื่น ๆ จึงไม่จำเป็นต้องระบุตัวแปรนี้ในการเรียกแม่แบบ
*size (ทางเลือก) — สามารถใช้เพื่อเปลี่ยนขนาดภาพไอคอนธง
*name (ทางเลือก) — สามารถใช้เปลี่ยนข้อความแสดงของลิงก์เชื่อมโยงวิกิ

**ตัวอย่าง**
 → United Kingdom- → USA- → 1912- → CHN- → France- → name=Marine Nationale- → DEU- → name=Deutsche Marine- → Japan- → Empire of Japan- → Nazi Germany- → Soviet Union- → Canada- → name=Royal Canadian Navy

**แม่แบบอื่นที่เกี่ยวข้อง**
แม่แบบ flagicon ก็สามารถใช้เพื่อแสดงธงกองทัพเรือได้ โดยใช้ตัวแปร naval เป็นตัวแปรเสริมของแม่แบบ:- → naval- → naval- → naval- → naval

**หมายเหตุการใช้งาน**
โดยค่าเริ่มต้น แม่แบบนี้จะแสดงธงประจำชาติมาตรฐานสำหรับประเทศที่เลือก ตามด้วยลิงก์เชื่อมโยงวิกิไปยัง "กองทัพเรือของประเทศ" ทั้งสองรายการสามารถเปลี่ยนแปลงได้โดยการเพิ่มตัวแปรเสริมเฉพาะลงในแม่แบบ country_data ที่เหมาะสม (รายการสมบูรณ์ใน :หมวดหมู่:Country data templates)
หากต้องการใช้ธงอื่น เช่น ธงนาวี (naval ensign) ให้ใช้:
flag alias-naval = ชื่อภาพของธงนาวี
หากต้องการใช้ชื่ออื่นสำหรับลิงก์เชื่อมโยงวิกิบทความกองทัพเรือ ให้ใช้:
link alias-naval = ชื่อของบทความ

**ดูเพิ่ม**
 en
Navy
ar:قالب:قوات بحرية
da:Skabelon:Flåde
en:Template:Navy
es:Plantilla:Naval
hi:साँचा:नौ सेना
id:Templat:Angkatan laut
it:Template:Insegna navale
ja:Template:Navy
ka:თარგი:Navy
ku:Şablon:Behriye
mk:Шаблон:Морнарица
ms:Templat:Navy
pt:Predefinição:Marinha
simple:Template:Navy
sl:Predloga:Mornarica
tr:Şablon:Navy
zh:Template:Navy
แม่แบบ:Air force/doc

== Usage**
Produces a flag icon attached to a wikilinked national air force article.
Parameters- nation — Use either the name of the nation or the three-letter ISO 3166-1 alpha-3 country code- variant (optional) — Specifies an alternate (historical) flag to use.  This parameter is documented by the appropriate template in :Category:Country data templates.  Note that the standard behaviour of this template is to use the air force variant if present, so there is no need to specify this variant in the template call.- size (optional) — Can be used to change the flag icon size- name (optional) — Can be used to change the wikilink display text

**Examples**
  → United Kingdom-  → USA-  → Australia-  → India-  → Pakistan

**Other related templates**
The flagicon template can be used to display the air force flag by itself, using the air force variant as a template parameter:-  → air force

**Implementation notes**
By default, this template shows the standard national flag for the selected country, following by a wikilink to "Country Air Force".  Both of these items can be changed by adding specific parameters to the appropriate country_data template (complete set found in :Category:Country data templates).
To use a different flag, such as the air force ensign for the nation, use:
flag alias-air force = image name of air force ensign
To use a different name for the wikilinked air force article, use:
link alias-air force = article name
bn:টেমপ্লেট:বিমানবাহিনী
ca:Plantilla:Country data SAU
en:Template:Air force
es:Plantilla:Fuerza aérea
id:Templat:Angkatan udara
jv:Cithakan:Country data SIN
ka:თარგი:Air force
ku:Şablon:Hêzên hewayî
mk:Шаблон:Воено воздухопловство
pt:Predefinição:Força aérea
simple:Template:Air force
เดอะวอร์ออฟเดอะเวิลด์ส

เดอะวอร์ออฟเดอะเวิลด์ส เป็นนิยายวิทยาศาสตร์ที่เขียนโดย เอช.จี. เวลส์ นักเขียนชาวอังกฤษ ตีพิมพ์ครั้งแรกเมื่อ ค.ศ. 1898 เนื่อเรื่องบรรยายถึงเหตุการณ์ที่มนุษย์ต่างดาวจากดาวอังคาร ส่งยานอวกาศเข้ามาโจมตีกรุงลอนดอน เป็นนวนิยายเรื่องแรกที่กล่าวถึงการรุกรานโลกจากต่างดาว
นวนิยายถูกนำมาดัดแปลงเป็นละครวิทยุ ความยาว 60 นาที โดย ออร์สัน เวลส์ ออกอากาศทางเครือข่ายซีบีเอส ของสหรัฐอเมริกา เมื่อคืนวันที่ 30 ตุลาคม ค.ศ. 1938 เนื่องในวันฮาโลวีน ส่งผลให้เกิดความโกลาหลในหลายรัฐทางตะวันออก
ผู้ฟังรายการที่ไม่ได้ฟังประกาศจากสถานีตอนต้นของรายการ ว่าเป็นเรื่องแต่ง ต่างเข้าใจว่ามีมนุษย์ต่างดาวโจมตีโลกจริงๆ และออกจากบ้านเพื่อหนีตายด้วยความตื่นตระหนก เนื่องจากในขณะนั้นเกิดความตึงเครียดว่าจะเกิดสงครามโลกครั้งที่สอง มีผู้วิจัยว่า จากจำนวนผู้ฟัง 6 ล้านคน มี 1.7 ล้านคน คิดว่าเป็นเหตุการณ์จริง ในจำนวนนี้ 1.2 ล้าน เกิดความตื่นตระหนก
หลังจากนั้น ได้มีผู้นำนวนิยายเรื่องนี้ไปออกอากาศทางวิทยุอีกหลายครั้ง เช่นในปี ค.ศ. 1944 ที่กรุงซานเตียโก ประเทศชิลี ปี ค.ศ. 1949 ที่กรุงกีโต ประเทศเอกวาดอร์ และ ค.ศ. 1950 ทางสถานีวิทยุบีบีซี
ภาพยนตร์ถูกนำมาสร้างเป็นภาพยนตร์ ในปี ค.ศ. 1953 ได้รับรางวัลออสการ์ในสาขาเทคนิคพิเศษ และนำมาสร้างใหม่อีกครั้งในปี ค.ศ. 2005 กำกับโดย สตีเวน สปีลเบิร์ก (ใช้ชื่อว่า War of the Worlds ชื่อไทย "อภิมหาสงครามล้างโลก") นำแสดงโดย ทอม ครูซ ดาโกตา แฟนนิง และทิม ร็อบบินส์

**ฉบับภาษาไทย**
left- "สงครามระหว่างโลก" แปลโดย ปรีชา ส่งสัมพันธ์, สำนักพิมพ์บรรณกิจ, พ.ศ. 2523, 168 หน้า - "สงครามล้างพิภพ" แปลโดย วิษุวัต, สำนักพิมพ์ไออิ, พ.ศ. 2548, 304 หน้า, ISBN 974-92962-8-1  date=2016-03-05 - หนังสือชุด หนังสือภาพเพื่อการศึกษา"สงครามล้างโลก" จัดพิมพ์โดย ซีเอ็ดยูเคชั่น ประมาณพ.ศ. 2525
(ข้อมูลจาก ชมรมนิยายวิทยาศาสตร์ไทย)

**อ้างอิง**

**แหล่งข้อมูลอื่น**
  รายการวิทยุ ปี 1938  จาก the Internet Archive-   History of the War of the Worlds broadcast date=2017-02-15 -  War-of-the-worlds.org- title=The War of the Worlds (1953)- title=War of the Worlds (2005)
หมวดหมู่:บันเทิงคดีแนววิทยาศาสตร์
หมวดหมู่:เอช.จี. เวลส์
หมวดหมู่:ภาพยนตร์ที่ออกฉายในปี พ.ศ. 2496
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์ที่กำกับโดย สตีเวน สปีลเบิร์ก
พงสาลี

พงสาลี (ຜົ້ງສາລີ) เป็นเมืองเอกของแขวงพงสาลี ประเทศลาว พงสาลีเป็นเมืองเอกที่อยู่เหนือสุดในหมู่เมืองเอกในประเทศลาว (ตรงข้ามกับเมืองอัตตะปือในภาคใต้)
หมวดหมู่:สถานที่ที่มีประชากรในแขวงพงสาลี
หลวงน้ำทา

หลวงน้ำทา (ຫຼວງນໍ້າທາ, ຫລວງນໍ້າທາ) เป็นเมืองเอกของแขวงหลวงน้ำทา ตั้งอยู่ทางทิศตะวันตกเฉียงเหนือของประเทศลาว เมืองอยู่ริมฝั่งแม่น้ำทา

**ระเบียงภาพ**

**อ้างอิง**

**แหล่งข้อมูลอื่น**
  Ethnic diversity in Luang Namtha  - Laos-  Facebook photo gallery
หลวงน้ำทา
80 วันรอบโลก

80 วันรอบโลก (Le tour du monde en quatre-vingts jours; Around the World in Eighty Days) เป็นนวนิยายผจญภัย-วิทยาศาสตร์ เขียนโดยฌูล แวร์น ตีพิมพ์ครั้งแรกในปี ค.ศ. 1873

**เนื้อเรื่อง**
นวนิยายกล่าวถึงการผจญภัยของ ฟิเลียส ฟอกซ์ ชาวอังกฤษ กับคนรับใช้ชาวฝรั่งเศสชื่อ ปาสปาตู ซึ่งพนันกับเพื่อนเป็นเงิน 20,000 ปอนด์ (เทียบเท่ากับ 2,500,000 ปอนด์สเตอร์ลิง ในปัจจุบัน) ว่าสามารถเดินทางรอบโลกได้ภายใน 80 วัน โดยไม่มีข้อจำกัดว่าจะใช้พาหนะใด ไม่ว่าจะเป็นบอลลูน รถไฟ เรือกลไฟ เลื่อน ช้าง ม้า ฯลฯ ทั้งคู่เริ่มออกเดินทางเมื่อวันที่ 2 ตุลาคม ค.ศ. 1872 และต้องเดินทางกลับมาถึงภายในวันที่ 22 ธันวาคม ค.ศ. 1872 ระหว่างการเดินทาง ฟิเลียส ฟอกซ์ ต้องพบกับอุปสรรคมากมายที่ทำให้ล่าช้าเสียเวลา
ในที่สุด ฟิเลียส ฟอกซ์ พร้อมด้วยปาสปาตู และ อาอูดา หญิงสาวชาวอินเดียที่ทั้งคู่ช่วยให้รอดพ้นจากการถูกเผาทั้งเป็น ในพิธีสตี ก็เดินทางกลับมาถึงลอนดอน โดยใช้เวลา 80 วัน กับ 5 นาที
ฟิเลียส ฟอกซ์เข้าใจผิดว่า เขาต้องกลายเป็นคนสิ้นเนื้อประดาตัว เพราะแพ้พนัน หลังจากเดินทางมาถึงไม่ทันกำหนดเส้นตาย แต่ในความเป็นจริงแล้ว เขาเดินทางมาถึงก่อนกำหนดเป็นเวลา 23 ชั่วโมง 55 นาที เนื่องจากเขาเลือกเดินทางไปทางทิศตะวันออก และลืมทดเวลากลับ 1 วัน เมื่อเดินทางข้ามเส้นแบ่งเวลาสากล (International Date Line)

**กำหนดการเดินทาง**
แผนที่แสดงเส้นทาง

**ภาพยนตร์**
นวนิยายถูกนำมาสร้างเป็นภาพยนตร์ในปี ค.ศ. 1956 (ใช้ชื่อว่า "Around the World in Eighty Days") กำกับโดยไมเคิล แอนเดอร์สัน นำแสดงโดยเดวิด นิเวน (ฟิเลียส ฟอกซ์) Cantinflas (ปาสปาตู) และเชอร์ลีย์ แมคเลน (อาอูดา) ภาพยนตร์ถ่ายทำบางส่วนในประเทศไทย และมีฉากกระบวนพยุหยาตราชลมารค ได้รับรางวัลออสการ์ 5 รางวัล จากการเข้าชิง 8 รางวัล รวมทั้งรางวัลภาพยนตร์ยอดเยี่ยม และดนตรีประกอบยอดเยี่ยม เพลงประกอบภาพยนตร์ที่มีชื่อเสียงมาถึงทุกวันนี้ คือเพลง "Around the World" ขับร้องโดยแนท คิง โคล
นวนิยายถูกนำมาสร้างอีกครั้งในปี ค.ศ. 2004 โดยดิสนีย์ (ใช้ชื่อว่า"Around the World in 80 Days", ชื่อไทย "80 วัน จารกรรมฟัดข้ามโลก") นำแสดงโดยเฉินหลง (รับบท ปาสปาตู) ถูกดัดแปลงสร้างเป็นภาพยนตร์ตลก ให้บทปาสปาตู โจรปล้นธนาคารเป็นตัวนำ ภาพยนตร์ล้มเหลวด้านรายได้อย่างสิ้นเชิง ได้รับเลือกเป็นภาพยนตร์ยอดแย่แห่งปี เสนอเข้าชิงรางวัลภาพยนตร์ภาคต่อยอดแย่ แรซซีส์อวอร์ด และขาดทุนประมาณ 70 ล้านดอลลาร์สหรัฐ (ทุนสร้าง 110 ล้าน ค่าโฆษณาประมาณ 30 ล้าน ทำรายได้ทั่วโลก 72 ล้าน) 
ในปี ค.ศ. 1989 นวนิยายถูกนำมาสร้างเป็นซีรีส์ 3 ตอน ความยาว 267 นาที นำแสดงโดย เพียร์ซ บรอสแนน เป็นฟิเลียส ฟอกซ์

**อ้างอิง**

**แหล่งข้อมูลอื่น**
 name=Around the World in Eighty Days-  80 วันรอบโลก ฉบับภาษาไทย date=2008-06-28  แปลโดย สุคนธ์ แคแสด- title=Around the World in Eighty Days (1956) - title=Around the World in 80 Days (2004) 
หมวดหมู่:บันเทิงคดีแนววิทยาศาสตร์
หมวดหมู่:ฌูล แวร์น
หมวดหมู่:ภาพยนตร์ที่ออกฉายในปี พ.ศ. 2499
หมวดหมู่:ภาพยนตร์ที่ออกฉายในปี พ.ศ. 2547
อาสนวิหารชิชิสเตอร์

อาสนวิหารชิชิสเตอร์ (Chichester Cathedral หรือ Cathedral Church of the Holy Trinity Diocese of Chichester) เป็นอาสนวิหารนิกายอังกลิคันตั้งอยู่ที่เมืองชิชิสเตอร์ในสหราชอาณาจักร สถาปัตยกรรมที่เห็นอยู่ในปัจจุบันเป็นแบบโรมานเนสก์และกอธิคสมัยต้น นักประวัติศาสตร์สถาปัตยกรรมนิโคลัส เพฟเนอร์ (Nikolaus Pevsner) กล่าวถึงอาสนวิหารชิชิสเตอร์ว่าเป็นอาสนวิหารที่มีลักษณะแบบอังกฤษแท้ ทางเดินกลางแปลกกว่าที่อื่นที่ทำเป็นทางเดินกลางคู่เมื่อคริสต์ศตวรรษที่ 13 สิ่งที่น่าสนใจอีกอย่างหนึ่งคือเป็นอาสนวิหารเดียวในอังกฤษที่มีหอระฆังที่แยกจากตัวอาสนวิหารแบบอิตาลีและสามารถมองเห็นจากทะเล
อาสนวิหารชิชิสเตอร์เริ่มสร้างเป็นครั้งแรกเมื่อปี ค.ศ. 1075 หลังจากที่สังฆมลฑลย้ายมาจากเซลซีย์ ได้รับการสถาปนาในสมัยบาทหลวงราล์ฟ เดอ ลูฟฟา ใน ค.ศ. 1108 แต่วัดถูกไฟไหม้ได้รับความเสียหายอย่างหนักจนต้องสร้างใหม่และมาเสร็จเมื่อปี ค.ศ. 1184 และได้รับการสถาปนาอีกครั้งเมื่อปี ค.ศ. 1199

**ดูเพิ่ม **
 คริสต์ศาสนสถาน- สถาปัตยกรรมกอธิค- สถาปัตยกรรมโรมาเนสก์- อาสนวิหารในสหราชอาณาจักร- แผนผังอาสนวิหาร- สถาปัตยกรรมการก่อสร้างอาสนวิหารในยุโรปตะวันตก

**แหล่งข้อมูลอื่น **
ชิชิสเตอร์
ชิชิสเตอร์
หมวดหมู่:สิ่งก่อสร้างในเทศมณฑลเวสต์ซัสเซกซ์
หมวดหมู่:สิ่งก่อสร้างในคริสต์ศตวรรษที่ 12
หมวดหมู่:สิ่งก่อสร้างในคริสต์ทศวรรษ 1180
หมวดหมู่:สิ่งก่อสร้างภายใต้การพิทักษ์ระดับ 1
หมวดหมู่:คริสต์ศาสนสถานแบบกอทิก
หมวดหมู่:คริสต์ศาสนสถานแบบโรมาเนสก์
หมวดหมู่:สถาปัตยกรรมกอทิกแบบอังกฤษ
หมวดหมู่:สิ่งก่อสร้างในชิชิสเตอร์
มูฟวี่ พลัส

มูฟวี่ พลัส เป็นสถานีโทรทัศน์ภาพยนตร์ของ ไลฟ์ ทีวี ออกอากาศทางเคเบิลท้องถิ่นทั่วประเทศ นำเสนอภาพยนตร์ชั้นนำจากทั่วทุกมุมโลกไม่ว่าจะเป็น ฝรั่ง,จีน,อินเดีย,เกาหลี,ไทย และอีกหลายประเทศ อีกทั้งภาพยนตร์ชุดชื่อดังจาก จีน ฮ่องกง ไต้หวัน และเกาหลี รวมถึงช่วงพิเศษในการฉายภาพยนตร์ และรายการที่เกี่ยวกับวงการภาพยนตร์ 
ช่องมูฟวี่ พลัส มีสโลแกนว่า  "มูฟวี่ พลัส มากกว่าที่เคยดู" 

**ประวัติ มูฟวี่ พลัส**
มูฟวี่ พลัส เริ่มออกอากาศครั้งแรกเมื่อวันที่ 1 สิงหาคม พ.ศ. 2550 โดยการรวมเอาช่องภาพยนตร์ 2 ช่องคือ มูฟวี่ วัน (MOVIE 1) และ มูฟวี่ ทู (MOVIE 2) (โดย มูฟวี่ วัน จะฉายภาพยนตร์ฝรั่ง และ มูฟวี่ ทู จะฉายภาพยนตร์เอเชีย) มารวมกันทำเป็นช่องเดียวใช้ชื่อว่า มูฟวี่ พลัส ออกอากาศมาจนถึงทุกวันนี้

**รายการต่างๆ**

**รายการในปัจจุบัน**
 New Release (หนังใหม่ร้อนฉ่า)- สีสันหนังเอเชีย- Soundtrack (รื่นรมย์ฟังเพลงหนัง)- Out of Sigth (ดูหนังนอกสายตา)- He said. She said. (เขาเล่า เขาลือ)

**รายการพิเศษ **
หนังสั่นเพื่อพ่อ กำหนดออกอากาศเดือนธันวาคม 2550

**ข่วงภาพยนตร์พิเศษ**
 Big Combo Movie- Movie Soundtrack (ขอแบบไม่พากษ์) - Happy Movie Togetther (หนังร่วม(ดู)สุข หรรษา)- Asian Premium (หนังดีสุดๆ) - ขวัญอ่อนนอนผวา

**พิธีกร**
 เบลล์ - ศันสนีย์ เสริมรัตน์- แยม - รุ้งรดา เบญจมาธิกุล

**อื่นๆ**
  ผังรายการช่อง มูฟวี่ พลัส date=2008-03-14 -  ชมการออกอากาศ ช่อง มูฟวี่ พลัส date=2008-03-14 

**อ้างอิงทั่วไป**
 ไลฟ์ แมกกาซีน (LIVE Magazine)

**อ้างอิง**

**แหล่งข้อมูลอื่น**
  เว็บไซต์ บมจ.ไลฟ์ อินคอร์ปอเรชั่น date=2007-09-04 -  เว็บไซต์ ไลฟ์ ทีวี date=2009-09-18 
อ
วัน วาไรตี้

วัน วาไรตี้ (1 Variety) เป็นสถานีโทรทัศน์สาระบันเทิงของ ไลฟ์ ทีวี ออกอากาศทางเคเบิลท้องถิ่นทั่วประเทศ นำเสนอรายการสาระบันเทิงทุกรูปแบบ ไม่ว่าจะเป็น ข่าว  เพลง สารคดี บันเทิง วาไรตี้  มีทั้งรายการของช่องวาไรตี้ วัน และรายการจากช่องอื่นๆของ ไลฟ์ ทีวี นำมาออกอากาศซ้ำ ปัจจุบันช่องนี้ได้ยุติการออกอากาศแล้ว
วัน วาไรตี้ มีสโลแกนว่า "ใช่ทุกอย่างที่คุณชอบ"

**ประวัติ วัน วาไรตี้ **
วัน วาไรตี้ เดิมชื่อว่า วาไรตี้ วัน ออกอากาศครั้งแรกเมื่อวันที่ 2 เมษายน พ.ศ. 2550 นำเสนอรายการสาระบันเทิงทุกรูปแบบ มีทั้งรายการของช่องวาไรตี้ วัน และ รายการจากช่องอื่น ๆ ของ ไลฟ์ ทีวี นำมาออกอากาศซ้ำ โดยเริ่มแรกมีรายการของช่องวาไรตี้ วัน เพียง 4 รายการ ต่อมาได้เพิ่มรายการใหม่ ๆ เข้ามาเรื่อย ๆ ทั้งรายการที่ ไลฟ์ ทีวี ผลิตขึ้นเอง และรายการที่ผู้ผลิตรายการซื้อเวลาในการออกอากาศ
เริ่มแรก ออกอากาศรวมอยู่ในช่องเดียวกับ แฟชั่นทีวี ซึ่งเวลา 00.00 น. - 06.00 น.จะเป็น แฟชั่นทีวี และเวลา 06.00 น. - 00.00 น. จะเป็น วาไรตี้ วัน จากนั้นเมื่อมีรายการใหม่เข้ามาจึงลดช่วงเวลาออกอากาศแฟชั่นทีวีเป็น 02.00 น. - 06.00 น.
วันที่ 1 เมษายน  2552 ได้เปลี่ยนชื่อช่องใหม่เป็น "วัน วาไรตี้" และปรับผังและรูปแบบรายการใหม่ โดยออกอากาศตลอด 24 ชั่วโมง และได้ยุติการออกอากาศช่อง แฟชั่นทีวี
วันที่ 4 เมษายน 2553 ช่องวัน วาไรตี้ ได้ยุติการออกอากาศแล้ว และได้เปิดช่อง เฟม แทนที่

**รายการต่าง ๆ**

**รายการในปัจจุบัน**

**รายการที่ผลิตเอง**
 INSIDE VARIETY- Live Shock (ย้ายไปช่องไทยไชโย ต่อมาย้ายไปช่อง มิติ 4 และปัจจุบันได้เปลี่ยนชื่อรายการเป็น Shock Station)- Bedtime Stories- กิน เที่ยว เปรี้ยว ซ่าส์ (ย้ายไปช่องเฟรม)- Film Variety- Adventure One- Fly My Sky by Bangkok Air Ways- Her World on TV- Asian Deligth
และรายการต่างๆ ที่ออกอากาศทางช่อง ป๊อป ไทยไชโย

**รายการที่ผู้ผลิตรายการซื้อเวลา**
 ครัวกันเอง by อ.ยิ่งศักดิ์- Family Food Fun- Music 

**รายการที่ซื้อลิขสิทธิ์มาจากที่อื่น**
 การ์ตูน บุญโต- Yoga For All - รายการจาก เอเชี่ยน ฟู๊ตส์ แชนแนล

**รายการในอดีต**
 เรียนคุณอาและป๋าที่เคารพ- คุ้ยได้คุ้ยดี- เฮฮาภาษาเงิน - Hisociety - @HOME- TV Direct- Live Casting - Living Extraordlnary - นานา Sports- M150 Adventure - คุยกับ ดร.สุวรรณ- โรงเรียนของฉันคือหม้อใบใหญ่- กระทะทอง สมองเพชร

**รายการพิเศษ**
 พลัง 31 ขา เป็นรายการพิเศษโดยสำนักงานคณะกรรมการการศึกษาขั้นพื้นฐาน (สพฐ.) ร่วมกับ กลุ่มบริษัทฮอนด้าในประเทศไทย จัดโครงการการแข่งขัน วิ่ง 31 ขาสามัคคี ใช้ชื่อว่า สพฐ. + ฮอนด้า วิ่ง 31 ขา สามัคคีปี 3 โดย ไลฟ์ ทีวี ได้นำเทปบันทึกภาพมาออกอากาศในทุกรอบการแข่งขันจนไปถึงรอบชิงชนะเลิศ  กำหนดออกอากาศเดือน พฤศจิกายน 2550 - มกราคม 2551-  Yamaha  Maching 2008  เป็นรายการพิเศษโดย บริษัท สยามดนตรี จำกัด ผู้ผลิตเครื่องดนตรี ยามาฮ่า จัดกิจกรรมการแข่งขัน โยธวาทิตยามาฮ่าแห่งประเทศไทย ครั้งที่ 12 โดย ไลฟ์ ทีวี ได้นำเทปบันทึกภาพมาออกอากาศในทุกรอบการแข่งขันจนไปถึงรอบชิงชนะเลิศ  กำหนดออกอากาศเดือน พฤศจิกายน 2550 - มกราคม 2551

**พิธีกร**
 แอม - ณัฎฐา ชาญเลขา- ดาว - พจมาน บุญสม- ป๋อง - กพล ทองพลับ- ยิ่ง - อ.ยิ่งศักดิ์ จงเลิศเจษฎาวงษ์- แก๊ปเปอร์ & เฮง

**โลโก้**

**อ้างอิงทั่วไป**
 ไลฟ์ แมกกาซีน (LIVE Magazine)

**อ้างอิง**

**แหล่งข้อมูลอื่น**
  เว็บไซต์ บมจ.ไลฟ์ อินคอร์ปอเรชั่น date=2007-09-04 -  เว็บไซต์ ไลฟ์ ทีวี date=2009-09-18 
อ
หมวดหมู่:บุคคลในศาสนาอิสลาม

หมวดหมู่นี้รวมเฉพาะบุคคลผู้เกี่ยวข้องกับศาสนาอิสลาม เช่นเทพ ศาสดา สาวก ประมุข นักบวช ไม่รวมถึงบุคคลที่นับถือศาสนาอิสลาม
หมวดหมู่:ศาสนาอิสลาม
อ
พระราชวังนึมเฟินบวร์ค

พระราชวังนึมเฟินบวร์ค (Schloss Nymphenburg) ตั้งอยู่ที่เมืองมิวนิก รัฐบาวาเรีย ประเทศเยอรมนี นึมเฟินบวร์คเป็นพระราชวังฤดูร้อนของพระราชวงศ์ผู้ปกครองรัฐบาวาเรีย ผู้ริเริ่มสร้างปราสาทคือเฟอร์ดินานด์ มาเรีย เจ้านครรัฐผู้คัดเลือกแห่งบาวาเรีย และ เจ้าหญิงเฮนเรียตตา อเดลเลดแห่งซาวอย ตามแบบของสถาปนิกอากอสติโน บาเรลลิในปี ค.ศ. 1664 หลังจากมีพระโอรสองค์แรก พระนามว่าแม็กซิมิเลียนที่ 2 เอ็มมานูเอล ส่วนกลางของวังสร้างเสร็จในปี ค.ศ. 1675 

**ดูเพิ่ม**
 สถาปัตยกรรมบาโรก
หมวดหมู่:สิ่งก่อสร้างแบบบาโรก
นึมเฟินบวร์ค
หมวดหมู่:สิ่งก่อสร้างในคริสต์ทศวรรษ 1660
หมวดหมู่:สิ่งก่อสร้างในคริสต์ศตวรรษที่ 17
หมวดหมู่:สิ่งก่อสร้างในมิวนิก
ใต้ทะเลสองหมื่นโยชน์

หน้าปก Vingt mille lieues sous les mers ใต้ทะเลสองหมื่นลีก ฉบับภาษาฝรั่งเศส
ใต้ทะเลสองหมื่นโยชน์ (Vingt mille lieues sous les mers; Twenty Thousand Leagues Under the Sea) เป็นนิยายวิทยาศาสตร์ที่เขียนโดยฌูล แวร์น ตีพิมพ์ครั้งแรกเมื่อ ค.ศ. 1870
นวนิยายกล่าวถึง กัปตันนีโม กับเรือดำน้ำของเขา ชื่อ นอติลุส  ผ่านมุมมองของศาสตราจารย์ปิแอร์ แอรอนแนกซ์  นักชีววิทยาผู้โดยสารไปกับเรือ เรือดำน้ำลำนี้ถูกสร้างขึ้นมาอย่างลับๆ โดยหน่วยงานของรัฐบาล และเดินทางไปทั่วโลก
ตอนที่มีชื่อเสียงที่สุดของนิยาย คือตอนที่เรือดำน้ำถูกโจมตีโดย ปลาหมึกยักษ์ ลูกเรือต้องต่อสู้กับปลาหมึกยักษ์และเสียชีวิตไปหลายคน

**เรือดำน้ำนอติลุส**
นอติลุส (Nautilus) แปลว่า หอยงวงช้าง  ฌูล แวร์น นำชื่อของเรือดำน้ำนอติลุส มาจากชื่อเรือดำน้ำลำแรกของโลกที่ใช้งานได้จริงที่สร้างขึ้นในปี ค.ศ. 1800 โดยโรเบิร์ต ฟุลตัน  ในภายหลังชื่อนี้ถูกนำมาตั้งเป็นชื่อเรือดำน้ำของกองทัพเรือสหรัฐอเมริกา หลายลำ ว่า "ยูเอสเอส นอติลุส"  รวมทั้งเรือดำน้ำพลังนิวเคลียร์ลำแรกของโลก "ยูเอสเอส นอติลุส (SSN-571)"' สร้างในปี ค.ศ. 1954

**ภาพยนตร์**
นวนิยายถูกนำมาสร้างเป็นภาพยนตร์หลายครั้ง ครั้งแรกในฝรั่งเศส เป็นภาพยนตร์เงียบในปี ค.ศ. 1907 ชื่อเรื่อง 20.000 Lieues Sous les Mers  และในสหรัฐอเมริกา เป็นภาพยนตร์เงียบในปี ค.ศ. 1916 ชื่อเรื่อง 20,000 Leagues Under the Sea
ภาพยนตร์ฉบับที่มีชื่อเสียงที่สุด สร้างโดยดิสนีย์ ในปี ค.ศ. 1954 นำแสดงโดย เคิร์ก ดักลาส

**เกร็ด**
ชื่อกัปตันนีโม ของเรือนอติลุส  มาจากชื่อในมหากาพย์ของกรีกเรื่อง โอดิสซี แต่งโดย โฮเมอร์ มีความหมายว่า  "No-man" หรือ "No-body" ถูกนำมาใช้เป็นชื่อตัวละคร ปลาการ์ตูน  ใน นีโม...ปลาเล็กหัวใจโต๊...โต (Finding Nemo) ภาพยนตร์แอนิเมชัน ปี 2003 ของดิสนีย์

**ภาพ**

**อ้างอิง**

**แหล่งข้อมูลอื่น**
 name=20,000 Leagues Under the Sea- title=20,000 Leagues Under the Sea (1954)- name=20,000 Leagues Under the Sea (1916)
หมวดหมู่:บันเทิงคดีแนววิทยาศาสตร์
หมวดหมู่:ฌูล แวร์น
หมวดหมู่:ภาพยนตร์ที่ออกฉายในปี พ.ศ. 2497
อนุสาวรีย์ผู้เสียสละ

อนุสาวรีย์ผู้เสียสละ พ.ต.ท.2324 อยู่ห่างจากตัวอำเภอเชียงคำไปประมาณ 2 กิโลเมตรเป็นอนุสรณ์สถานที่สร้างขึ้นเพื่อเทิดทูลวีรกรรมของพลเรือน  ตำรวจ  ทหาร ที่ได้พลีชีพในการสู้รบเพื่อรักษาอธิปไตยในพื้นที่ชายแดนจังหวัดพะเยา และเชียงราย ตั้งอยู่ที่ค่ายขุนจอมธรรม (ที่ตั้ง ร.17 พัน 4) อ.เชียงคำ จ.พะเยา จัดสร้างขึ้นเพื่อเป็นอนุสรณ์แด่ ประชาชน พลเรือน ตำรวจ ทหาร (พตท.) ที่เสียชีวิตในการปฏิบัติหน้าที่ปราบปรามผู้ก่อการร้ายคอมมิวนิสต์ (ผกค. ระหว่างปี พ.ศ. 2510–2525) จารึกนามผู้เสียชีวิต จำนวน 399 นาย
อนุสรณ์ผู้เสียสละ พตท. 2324 มีลักษณะเป็นเสาห้าเหลี่ยมสีเขียว ด้านหน้าเป็นลานครึ่งวงกลม ด้านหลังเป็นพื้นที่อาคารนิทรรศการ เป็นอาคารชั้นเดียว จัดแสดงภาพถ่ายชุดแต่งกายทหาร อาวุธปืน ระเบิด และเครื่องเวชภัณฑ์ของผู้ก่อการร้ายคอมมิวนิสต์ (ผกค.) พร้อมทั้งแสดงรายชื่อประชาชน พลเรือน ตำรวจ ทหาร จำนวน 399 คน ที่เสียชีวิตจากการต่อสู้กับคอมมิวนิสต์ในปี พ.ศ. 2510–2525 ในเขตพื้นที่จังหวัดพะเยาและจังหวัดเชียงราย
โดยบริเวณภายในอาคารนิทรรศการมีการจำลองสถานที่สนามรบ แสดงให้เห็นการต่อสู้กันอย่างดุเดือด ให้เห็นลักษณะภูมิประเทศในเขตต่างๆ เช่น อำเภอปงและอำเภอเชียงม่วน มีฐานที่มั่นสำคัญคือ ดอยผาจิและดอยผาช้างน้อย ฐานที่มั่นบนดอยภูลังกาและดอยน้ำสา เป็นต้น
สถานที่แห่งนี้เป็นที่ศึกษาประวัติศาสตร์การสู้รบกับคอมมิวนิสต์เพื่อรำลึกถึงวีรกรรมของประชาชนพลเรือน ตำรวจ ทหาร ที่ตั้งอยู่ห่างจาก อ.เชียงคำ บนทางหลวงหมายเลข 1021 ไปทางอำเภอจุน อนุสรณ์สถาน ตั้งอยู่ทางซ้ายมือหน้าค่ายขุนจอมธรรม เปิดวันจันทร์-เสาร์ เวลา 9.00 น. – 16.00 น.
ในช่วงฤดูหนาว ประมาณปลายเดือนมกราคมจะมีการจัดงานพิธีรำลึกถึงวีรกรรมของวีรชนที่เสียสละชีวิตจากการต่อสู้ระหว่าง ประชาชน พลเรือน ตำรวจ ทหาร กับกลุ่มคอมมิวนิสต์ในประเทศไทยเพื่อรักษาอธิปไตย เป็นประจำทุกปี 
ผู้เสียสละ
หมวดหมู่:สิ่งก่อสร้างในอำเภอเชียงคำ
เฉินหนง

เฉินหนงชิมสมุนไพรเพื่อสืบหาสรรพคุณ
เฉินหนง
เฉินหนง (p=Shénnóng; "เทพกสิกรรม"), อู๋กู่เฉิน (五穀神; "เทพห้าธัญพืช"), หรือ อู๋กู่เซียนตี้ (五穀先帝; "ปฐมกษัตริย์ห้าธัญพืช") เป็นเทวดาในศาสนาพื้นบ้านจีน และเป็นที่เคารพนับถือในฐานะวีรบุรุษทางวัฒนธรรมแห่งยุคก่อนประวัติศาสตร์ของจีน
บางคราวเฉินหนงนับเป็นหนึ่งในสามราชา (三皇) ซึ่งเป็นกลุ่มผู้นำจีนโบราณ นอกจากนี้ ยังเชื่อกันว่า เฉินหนงไม่เพียงแต่สอนชาวจีนเพาะปลูก เขายังสอนชาวจีนใช้ยาสมุนไพรด้วยp=87 ทั้งยังถือว่า เขาคิดค้นหลายสิ่ง เช่น จอบ, คันไถ, ขวาน, บ่อน้ำ, ชลประทาน, การรักษาอายุเมล็ดพันธุ์พืชโดยใช้ปัสสาวะม้าต้มสุก, ตลาดนัดวันหยุดสุดสัปดาห์ขายผลิตผลทางเกษตรกรรม, และปฏิทินจีน ตลอดจนพัฒนาและปรับปรุงความรู้ความเข้าใจทางแพทย์ เช่น การจับชีพจร, การฝังเข็ม, และการรมยา รวมถึงก่อตั้งพิธีกรรมเกี่ยวกับฤดูเก็บเกี่ยวpp=190-199

**เรื่องปรัมปรา**
ในเรื่องปรัมปราจีน เฉินหนงสอนมนุษย์ใช้คันไถ และสอนเรื่องอื่น ๆ ให้แก่มนุษย์ เช่น การเกษตรขั้นพื้นฐาน และการใช้สมุนไพร ทั้งยังเป็นเทวดาแห่งลมร้อน (burning wind) ซึ่งน่าจะเกี่ยวเนื่องกับความเชื่อเรื่องจักรพรรดิหยาน (炎帝) และการเกษตรแบบตัดและเผา (slash-and-burn)p=90
อนึ่ง ถือกันว่า เฉินหนงเป็นบรรพบุรุษของชือโหยว (蚩尤) เพราะมีลักษณะทางกายภาพที่เหมือนกัน คือ มีศีรษะเหมือนวัว มีเขาแหลมบนศีรษะ มีหน้าผากเป็นทองสัมฤทธิ์ และมีกระโหลกศีรษะเป็นโลหะp=90
ยังถือว่า เฉินหนงเป็นบิดาของจักรพรรดิเหลือง (黃帝) ผู้สืบทอดความลับเกี่ยวกับการแพทย์, ความเป็นอมตะ, และการสร้างทองคำpp=116-117
ซือหม่า เจิน (司馬貞) เขียนอรรถกถาให้หนังสือ ฉือจี้ (史記) ของซือหม่า เชียน (司馬遷) ว่า เฉินหนงเป็นญาติ (kinsman) ของจักรพรรดิเหลือง และถือกันให้เป็นต้นกำเนิดหรือหัวหน้าของเทือกเถาเหล่ากอ (ancestor or patriarch of the forebears) ของชาวจีนโบราณ
หมวดหมู่:บุคคลในศตวรรษที่ 27 ก่อนคริสตกาล
หมวดหมู่:บุคคลในศตวรรษที่ 26 ก่อนคริสตกาล
หมวดหมู่:เทพนิยายจีน
หมวดหมู่:เทพเจ้าแห่งสุขภาพ
หมวดหมู่:จักรพรรดิจีน

**อ้างอิง**

**บรรณานุกรม**
 isbn=0600006379 - language = en - url = https://archive.org/details/chineseheritage00wuku - isbn=9780520050259 - isbn=9780195332636 
หมวดหมู่:บุคคลในศตวรรษที่ 27 ก่อนคริสตกาล
หมวดหมู่:บุคคลในศตวรรษที่ 28 ก่อนคริสตกาล
หมวดหมู่:บุคคลในความเชื่อจีน
หมวดหมู่:เทพเจ้าจีน
หมวดหมู่:จักรพรรดิจีน
หมวดหมู่:สามราชาห้าจักรพรรดิ